מוגשת בזאת בקשת חופש מידע מטעמה של הצלחה התנועה הצרכנית לקידום חברה כלכלית הוגנת (ע"ר) כמפורט להלן. מצורפים כתמיד אישור הניהול התקין של הצלחה וייפוי כח מתאים. הריני להתחייב בשמה של הצלחה התנועה הצרכנית לקידום חברה כלכלית הוגנת, לשאת בדמי הטיפול עד לסך של 150 ₪.

נבקש לקבל את פרטי המידע, המסמכים והנתונים הבאים, ככל שניתן בפורמט דיגיטלי הניתן לחיפוש:

מלוא הנהלים, ההנחיות ואמות המידה של הרשות בעניין מדיניות הפרטיות שלה בכל הנוגע לשמירה, טיפול, אחסון, הפצה, הנגשה, העברה וכו' של מידע ונתונים. זאת בכל הנוגע לעובדי הרשות, מקבלי שירות, ספקים, מפוקחים וכל גורם אחר שלגביו מחזיקה הרשות במידע. 

כמו כן נבקש לקבל את רשימת מאגרי המידע שבידי הרשות, מהותם ולרבות האם מדובר במאגר רשום ומה תאריך רישומו. 

נודה על אישור קבלת הבקשה ותחילת הטיפול בה בהתאם למועדים הקבועים בדין.

